Nog 'n terugslag tref Russe | Netwerk24
Vrou skiet magasyn leeg op plaasaanvallers
Marelie Wroe (43) het net aangehou skiet – en dit het moontlik Saterdagaand haar en haar gesin se lewe in 'n plaasaanval gered.
Dubbele moord van ouerpaar in 'paradys' skok buurt
Die dubbele moord op 'n ouerpaar in hul spoghuis naby Pretoria is die eerste ernstige misdaadvoorval in dié landgoed, die Fly Inn, die afgelope 25 jaar.
Erger as 'n harde têkkel: Duane word gekraak
Die Springbok-agtsteman Duane Vermeulen het 'n rowwe week agter die rug. Eers het kuberkrakers beheer oorgeneem van sy e-pos-, PayPal- en sosialemedia-rekeninge en toe begin hulle hom dreig dat dinge "nog erger gaan raak"...
Stokes uit Pakistan-reeks om familie te besoek
Ben Stokes sal Engeland se laaste twee toetse teen Pakistan weens "familieredes" misloop.
Eddie sal Farrell-hulle nie oorsien
Eddie Jones sal sy spankeuses slegs op spelpeil grond en Saracens se spelers het dus steeds 'n goeie kans om vir Engeland te speel, selfs al is dié span uit die Engelse Premierliga gerelegeer.
Brad Binder behaal eerste MotoGP-sege
Ná net drie renne op die hoogste vlak van motorfietsrenne kan Brad Binder homself uiteindelik iets noem waarvan hy al jare droom: 'n MotoGP-kampioen.
Cyril se droom kry nie asem
Vaste kapitaalbeleggings in Suid-Afrika kan vanjaar tussen 11% en 20% minder as in 2019 beloop, raam ekonome. Sulke beleggings is belangrik vir ekonomiese groei en werkskepping.
Toerisme-eise: Vat die 'toemaar'-geld en byt vas
Die uitbetalings wat sommige restaurant- en gastehuiseienaars van hul versekeraars kry, is 'n welwillendheidsgebaar en netjies geplooi om nié 'n erkenning te wees dat hul eise vir bedryfsonderbreking geldig is nie.
Uber Eats: Suiwelvry met ekstra room, asseblief!
Lewer af asseblief: 'n cappuccino met laevetmelk, 2¾ teelepels xilitol sonder room en met kaneel in die vorm van 'n blaar bo-op gesprinkel.
Kruisverhoor: 'Die ANC het korrupsie by apartheidsregering geërf'
Laat dié wat hulself uit die Covid-19-pandemie verryk, tronk toe gaan, sê Dakota Legoete, woordvoerder van die ANC, ná nog onthullings oor vergrype tydens die krisis.
Die ANC word al hoe meer outoritêr
Selfs met pres. Ramaphosa kan die ANC nie genoegsaam hervorm nie. Die DA is die oplossing, skryf Mike Moriarty.
"Is jy die enigste wit generaal oor in die weermag?" vra mense hom. "En: hoe hou jy dit uit?" Gerhard Kamffer antwoord hulle elke keer, sonder omhaal: "In 26 jaar het ek nog geen vooroordeel ervaar nie. Net positiwiteit. Kom ek vertel julle hoekom..."
Dink móói oor wat jy dink
'Plek van poue' deur Henriëtte Linde-Loubser is 'n pronkstuk van 'n debuut wat hulde bring aan die Gotiese roman, skryf Jonathan Amid.
Is die ramp 'n poort na die lewe of die dood?
Francois Smith het soms aan sy tweede roman gedink as 'n soort mansteëhanger vir 'Kamphoer', omdat hy in die nuwe boek so begaan was oor die wit, heteroseksuele man se perspektief, het hy e-pos-langs aan Johan van Zyl gesê.
'n Literêre hoogtepunt in 'n vreemde jaar
Die kleinste ramp denkbaar', Francois Smith se nuwe roman, verskyn vyf jaar ná sy topverkoperdebuut, 'Kamphoer'. Louise Viljoen vermoed dit gaan een van hierdie vreemde jaar se literêre hoogtepunte wees.
Vind só 'n Mary Poppins
Daar's 'n hele paar belangrike vrae wat jy moet vra wanneer jy 'n kinderoppasser aanstel, skryf Terésa Coetzee.
President en kie speel blindemol
Ná 'n insiggewende besoek aan 'n dranksmokkelmuseum in Estland, besef Christo Lombaard net weer dat geen regering werklik alkohol kan verbied nie.
Kul jou hier, kul jou daar
Waarheen is die dae wat 'n mens sommer op 'n vliegtuig kon spring om die wêreld te verken?
Nog 'n terugslag tref Russe
Deur Wim Pretorius 14 Julie 2020 21:00
Die Russiese Atletiekfederasie (Rusaf) se probleme duur voort met die bedanking van Yevgeny Yurchenko, sy president, wat 'n verdere terugslag vir dié beleërde beheerliggaam is.
Yevgeny Yurchenko, president van die Russiese Atletiekfederasie, het sy bedankingsbrief ingehandig. Foto: Getty Images
Yurchenko, wat in Februarie dié pos ingeneem het, sê in 'n verklaring die proses om sy opvolger te kies is reeds aan die gang.
"Ek hoop dat die nuutverkose president van Rusaf sal kan voortbou op 'n praktiese oplossing vir die komplikasies van die afgelope vyf jaar met betrekking tot Wêreldatletiek en dat die persoon ook genoeg geld sal kan lok vir die finansiering van die federasie se ontwikkeling."
Yurchenko se bedanking kom sowat twee weke voordat Wêreldatletiek se raad op 29 en 30 Julie 'n videokonferensie sal hou waartydens die Russe se lidmaatskap en die toekoms van die land se deelname aan internasionale byeenkomste bespreek sal word.
Rusaf is al sedert 2015 in die wildernis nadat bewerings van 'n staatsgesteunde program vir die gebruik van verbode middels aan die lig gekom het en die beheerliggaam gevolglik geskors is.
Rusland kon sedertdien aan geen internasionale atletiekbyeenkoms onder sy landsvlag deelneem nie. Net enkele atlete is toegelaat om onder 'n neutrale vaandel by die Olimpiese Spele in 2016 by Rio de Janeiro en by die Wêreldkampioenskap in 2017 in Londen en 2019 in Doha deel te neem.
Dié vergunning is egter aan die begin van die maand ook opgeskort nadat Rusaf nie 'n boete van $5 miljoen aan Wêreldatletiek betaal het nie. Die moederliggaam het 'n sperdatum van 1 Julie gestel vir die vereffening van die boete.
Die boete het gevolg nadat Rusaf glo dokumente van een van sy steratlete, die hoogspringer Danil Lysenko, vervals het nadat hy daarvan aangekla is dat hy opkikkertoetse misgeloop het.
Dié boete is intussen verhoog tot $6,31 miljoen.
Ses van die medaljewenners by die Wêreldbyeenkoms in Doha verlede jaar was Russe, wat as neutrale atlete deelgeneem het.
Hulle was die paalspringer Anzhelika Sidorova (goud), die hoogspringer Mariya Lasitskene (goud), die 110 m-hekkies-naelloper Sergey Shubenkov (silwer), die hoogspringer Mikhail Akimenko (silwer), die 20 km-stapwedloop-langasem Vasiliy Mizinov (silwer) en die hoogspringer Ilya Ivanyuk (brons).